text: Проект "Наблюдение на работната сила - допълнителен модул "Съвместяване на работа със семеен живот - 2018 година" | Национален статистически институт
  Проект "Наблюдение на работната сила - допълнителен модул "Съвместяване на работа със семеен живот - 2018 година"
  Публикувано на: 11.09.2017 - 14:30
  Националният статистически институт започна работа по проект "Наблюдение на работната сила - допълнителен модул "Съвместяване на работа със семеен живот - 2018 година". Проектът се изпълнява съгласно Споразумение за субсидия с Европейската комисия № 07131.2017.001-2017.181.
  Целта на проекта е да се осигури международно съпоставима информация, която да позволи:
  - да се установи в каква степен наличността на подходящи услуги за гледане на деца или за възрастни, нуждаещи се от грижи, влияе върху участието на хората на пазара на труда;
  - да се анализира степента на гъвкавост, предлагана на работното място, от гледна точка на съвместяването на работата със семейния живот;
  - да се идентифицират прекъсванията на трудовата дейност, свързани с грижи за деца или за възрастни, и да се анализира тяхната продължителност.
  Обект на наблюдение по модула са лицата на възраст 18 - 64 навършени години. Анкетирането по модула ще се извършва едновременно с регулярното наблюдение на работната сила през периода януари 2018 - януари 2019 година.